open-index/open-wikipedia-markdown huggingface dataset:
UGO

**UGO** je český reťazec prevádzok rýchleho občerstvenia založený v roku 2006 so sídlom v Krnove. V roku 2020 prevádzkoval v Česku a na Slovensku 80 tzv. freshbarov a salatérií.

## História
Zakladateľmi spoločnosti sú manželia Marek Farník a Katka Farníková, ktorí sa rozhodli koncept reštaurácie so zdravým občerstvením založiť v roku 2005 po tom, čo podobné prevádzky navštívili počas svojich ciest po Austrálii. V roku 2006 spoločnosť otvorila prvý tzv. UGO juice bar v OC Futurum v Ostrave; bar sa sústredil na výrobu zdravých nápojov na mieste z čerstvého ovocia.

V roku 2007 spoločnosť otvorila prevádzky v nákupných centrách Olympia Plzeň, Plzeň Plaza v Plzni a v obchodnom centre Bondy v Mladej Boleslavi, pričom v tom istom roku začala predávať aj zmrzliny. V roku 2009 otvorila svoj prvý freshbar v Palladiu v Prahe a o rok neskôr, v roku 2010, sa prvý freshbar objavil aj v Košiciach na Slovensku. V roku 2012 kúpila spoločnosť UGO firma Kofola. O dva roky neskôr vznikli aj prvé UGO Salaterie a v roku 2015 bola otvorená prvá salatéria v Brne. V roku 2021 spoločnosť spustila službu rozvozu jedál.

V roku 2022 začala spoločnosť vo svojich salatériách využívať moderné roboty na podávanie jedál.

## Referencie

## Externé odkazy
* Oficiálne stránky 

Kategória:Podniky založené v 2006
Kategória:Potravinárske podniky v Česku
Fosfagén

**Fosfagén** je zlúčenina, ktorá v organizme slúži ako zásobná forma vysokoenergetických fosfátov. Chemicky sa jedná o fosforylované deriváty guanidínu. Vo svaloch a mozgu človeka je fosfagénom kreatínfosfát, vo svaloch bezstavovcov je to arginínfosfát. Fosfagény majú význam hlavne v tkanivách, ktoré majú vysokú a variabilnú spotrebu energie, ako sú svaly, neuróny a spermatozoa. Bolo objavených osem rôznych fosfagénových systémov (*i.e.* fosfagénov a príslušných fosfagénkináz) u zvierat. Tieto látky sa označujú ako fosfagény, pretože sú prekurzormi anorganického fosfátu vo svaloch. Fosfagény sú prekurzormi fosfagénkinázovej reakcie:

fosfagén + ADP + H<sup>+</sup> → guanidínový akceptor + ATP

Príkladom je fosfagénový systém človeka, čo je kreatínfosfát/kreatínkinázový fosfagénový systém:

kreatínfosfát + ADP +  H<sup>+</sup> → kreatín + ATP (katalýza: kreatínkináza)

Množstvo kreatínfosfátu u človeka je len asi päťkrát väčšie ako množstvo ATP, takže vystačí asi na desať sekúnd svalovej práce.
stred|bezrámu|951x951bod

## Fosfagény

Súbor:Guanidinoacetate phosphate.svg|glykokyamínfosfát (GP)
Súbor:Creatine phosphate (Ext).svg|kreatínfosfát (CP)
Súbor:L-arginine phosphate (phosphagen).svg|arginínfosfát (AP)
Súbor:N-phospho-L-lombricine.svg|lombricínfosfát (LP)
Súbor:Hypotaurocyamine phosphate.svg|hypotaurokyamínfosfát (HTP)
Súbor:Taurocyamine phosphate.svg|taurokyamínfosfát (TP)
Súbor:Opheline phosphate (Ext).svg|ofelínfosfát (OP)
Súbor:L-thalassemine phosphate (ext).svg|talasemínfosfát (ThP)


## Fosfagénkinázy
Každý fosfagén disponuje vlastnou fosfasgénkinázou: arginínkináza (AK), talasemínkináza (ThK), kreatínkináza (CK), glykokyamínkináza (GK), taurokyamínkináza (TK), hypotaurokyamínkináza (HTK), lombricínkináza (LK), ofelínkináza (OK). 

Kreatínkináza, glykokyamínkináza a arginínkináza sú veľmi substrátovo špecifické pre svoj fosfagén, nedokázu prenášať fosfát na ADP z iného fosfagénu. Ostatné fosfagénkinázy nie sú tak substrátovo špecifické a dokážu pracovať v rôznej miere aj s inými fosfagénmi.

Všobecne, fosfagénkinázy sú veľmi konzervované enzýmy, ktoré sa líšia nielen substrátovou špecifitou, ale aj kvartérnou štruktúrou a vnútrobunkovým zacielením.

## Plurifosfagénový fenomén
Plurifosfagénový fenomén označuje jav objavený W. Ross Ellingtonom pomocou fosforovej nukleárnej magnetickej rezonancie, enzýmových esejí a imunofluoresenčných mikroskopických techník, že v svaloch morského ježka sa nachádza kreatínfosfát/kreatínkinázový fosfagénový systém spolu s arginínfosfát/arginínkinázovým fosfagénovým systémom, *i.e.* koexistencia viacerých fosfagénových systémov u jedného taxonomického druhu. Fyziologický význam plurifosfagénového fenoménu nebol vysvetlený.

Bolo pozorované, že bez ohľadu na to, ktorý fosfagénový systém využívajú somatické bunky, spermatozoa vždy využívajú kreatínfosfát/kreatínkinázový fosfagénový systém.

## Referencie

## Pozri aj
* substrátová fosforylácia
* oxidačná fosforylácia
* kreatín
* kreatínfosfát
* kreatinín

Kategória:Biochemikálie
Kategória:Látková premena
Kategória:Organofosfáty
Kreatínfosfát

**Kreatínfosfát** (tiež **fosfokreatín**) je ľudský fosfagén, ktorý slúži ako krátkodobý zdroj energie pre bunku. Jeho zásoby vystačia pri ťažkej svalovej práci (cvičení) na 10&nbsp;sekúnd. Následne je zdrojom energie pre bunku anaeróbna glykolýza za tvorby L-laktátu. Kreatínfosfát vzniká vo svaloch a nervových bunkách za dostatku energie (pri oddychu) z ATP a kreatínu reakciou katalyzovanou kreatínkinázou (CK, ang. *creatine kinase*). Rovnaký enzým katalyzuje aj fosforyláciu ADP na ATP pri ťažkej svalovej práci.
stred|bezrámu|989x989bod
Kreatín vzniká v pečeni metyláciou glykokyamínu (tiež nazývaného guanidínacetát), pričom zdrojom metylu je S-adenozylmetionín. Reakcia je katalyzovaná guanidínacetátmetyltransferázou. Guanidínacetát vzniká v obličke z neesenciálnej aminokyseliny glycínu a z esenciálnej aminokyseliny arginínu reakciou, pri ktorej sa prenáša guanidínová skupina z arginínu na glycín. Vedľajším produktom je ornitín, ktorý sa regeneruje na arginín v močovinovom cykle. 

Kreatínfosfát spontánne, bez prítomnosti enzýmov, cyklizuje na kreatinín, ktorý už telo nevie využiť, a preto sa zo svalov uvoľňuje v konštantnom tempe asi 15&nbsp;mg kreatinínu na kilogram hmotnosti tela denne, *i.e.* svalnatý človek s hmotnosťou 100&nbsp;kg bude teda močom vylučovať 1&nbsp;500&nbsp;mg (1,5&nbsp;gramu) kreatinínu denne.

## Referencie

## Pozri aj
* fosfagén
* kreatín
* kreatinín
* kreatínkináza

Kategória:Karboxylové kyseliny
Kategória:Guanidíny
Kategória:Organofosfáty
Ladislav Holoubek

**Ladislav Holoubek** (* 13. august 1913, Praha – † 4. september 1994, Bratislava) bol slovenský hudobný skladateľ a dirigent.

## Životopis
Narodil sa v Prahe, keď sa jeho otec, Václav Holoubek vrátil z frontu 1. svetovej vojny, Holoubekovci sa presťahovali do Trnavy. V Trnave v roku 1927 maturoval na gymnáziu. V Trnave počúval chrámovú hudbu, ktorú viedol Mikuláš Schneider-Trnavský. Zásluhou Schneidera-Trnavského začal štúdium na Hudobnej a dramatickej akadémii (predchodkyňa Konzervatória v Bratislave). Kompozíciu študoval u Alexandra Moyzesa, dirigovanie ho učil Josef Vincourek a klavír Ernest Križan. Od roku 1929 koncertoval na klavíri. Majstrovský kurz dirigovania absolvoval v roku 1936 v Prahe, jeho pedagógom bol Vítězslav Novák. Počas štúdia na konzervatóriu bol na podnet Josefa Vincoureka prijatý ako korepetítor do Slovenského národného divadla. Od roku 1933 tam pracoval ako dirigent. Jeho dirigentským debutom bola opereta *U svätého Antoníčka* (1935) a operným debutom *[[Rigoletto]]* (1938). Naštudoval aj viacero diel Gejza Dusíka. Celkovo naštudoval „takmer stovku diel“.

V roku 1950 zložil hudbu filmu *[[Priehrada (film)|Priehrada]]*. Po odchode zo Slovenského národného divadla bol od roku 1952 do roku 1955 dirigentom Vojenského umeleckého súboru v Bratislave. Hosťoval aj v Armádnej opere v Prahe. V rokoch 1955 až 1958 bol umelecký riaditeľ a dirigent Opery Štátneho divadla v Košiciach (dnes Národné divadlo Košice). V období 19581966 bol znovu dirigentom SND. Ako umelecký riaditeľ a dirigent Opery Štátneho divadla v Košiciach pracoval v rokoch 1966 až 1976, do roku 1981 tam bol dirigentom. Až do roku 1978 v SND dirigoval ako hosť.

## Diela
Výber zo zoznamu Hudobného centra:

### Opery
* 1937/1938: *Stella, op. 18*
* 1940: *Svitanie, op. 24*
* 1943: *Túžba, op. 28*
* 1959: *Rodina, op. 46*
* 1964: *Profesor Mamlock, op. 50*
* 1975: *Bačovské žarty, op. 62*

### Pre symfonický orchester
* 1946: *Romance triste op. 30*
* 1947: *Symfonietta op. 33*
* 1948: *Slovenský tanec*
* 1951: *Desať variácií na vlastnú tému op. 40*
* 1952: *Ráno v kasárni op. 39*
* 1952: *Letecký deň op. 40*
* 1973: *Vzdory a nádeje op. 54*
* 1973: *Do boja! op. 61*
* 1983: *Romantické variácie na dve ľudové piesne z okolia Piešťan op. 72*
* 1987: *Symfónia č. 2, op. 75*
* 1988: *Pozdrav menu BACH, op. 76*

Zložil tiež hudbu pre krátkometrážne dokumentárne a hrané filmy.

## Ocenenia
* Cena Jána Levoslava Bellu (1992) „za dielo: Pozdrav menu BACH op. 76 s prihliadnutím na celoživotné dielo“

## Referencie

## Externé odkazy
* Ladislav Holoubek na webe Hudobného centra

Kategória:Osobnosti z Prahy
Kategória:Slovenskí hudobní skladatelia
Kategória:Slovenskí dirigenti
Kategória:Dirigenti Opery Slovenského národného divadla
Kategória:Dirigenti Národného divadla Košice
Alligator Alcatraz

náhľad|Donald Trump na prehliadke zariadenia 1. júla 2025
**Alligator Alcatraz** je zadržiavacie zariadenie pre imigrantov postavené na letisku Dade-Collier Training and Transit Airport v národnej rezervácii Big Cypress v Ochopee na Floride. Oznámil ho v júni 2025 generálny prokurátor James Uthmeier a podporil ho guvernér Floridy Ron DeSantis. Nachádza sa v pohorí Everglades západne od Miami, obklopený „vodami zamorenými aligátormi a pytónmi“. Centrum bolo oficiálne otvorené 1. júla 2025, postavené bolo za 8 dní.

Názov odkazuje na miestnu populáciu plazov a bývalú federálnu väznicu s maximálnym stupňom stráženia na ostrove Alcatraz v zálive San Francisco v Kalifornii.

## Geografická pozícia
Detenčný komplex sa nachádza približne 72 km západne od Miami, hlboko vo vnútrozemí močiarov Národného parku Everglades na Floride, mimo dosahu hlavných dopravných koridorov a bez priameho civilného prístupu. Areál je dostupný po ceste U.S. 41, známej ako Tamiami Trail.

## Kapacita a prevádzka
Zariadenie má kapacitu 3 000 osôb, ktorá sa má navýšiť až na 5 000 osôb. Je určené na zadržiavanie migrantov až do ich deportácie. Prvý transport migrantov do zariadenia dorazil 3. júla 2025. Má viac ako 200 bezpečnostných kamier, 8 500 metrov ostnatého drôtu a 400 bezpečnostných pracovníkov.

Pôvodná hustota zadržaných bola ešte vyššia, v auguste 2025 bolo podľa jedného zo zadržaných v celách 12 až 13 ľudí. Existujú správy o odopieraní slnka počas niekoľkých dní po príchode, výpadkov chladiaceho systému v horúčavách, dňoch bez sprchy či predpísaných liekov a fyzického zneužívania.

## Opozícia
Environmentálne organizácie Friends of the Everglades a Center for Biological Diversity a miestny Miccosukee súdnou cestou protestujú proti výstavbe a prevázke Alcatrazu. Argumentujú, že podľa zákona „National Environmental Policy Act“ mali prebehnúť konzultácie s verejnosťou a štúdia dopadu na životné prostredie. Predstavitelia štátu Florida a federálnych orgánov argumentujú, že to nebolo potrebné, pretože centrum je v štátnej, nie federálnej, kompetencii. Nie je však presne jasné kto je za centrum zodpovedný.

## Referencie

Kategória:Stavby na Floride
Kategória:Väznice v USA
Circuit of the Americas

**Circuit of the Americas** (**COTA**) je pretekársky okruh nachádzajúci sa neďaleko Austinu v Texase, USA. Otvorený bol v roku 2012 ako prvý americký okruh špeciálne navrhnutý pre Formulu 1. Má FIA Grade 1 certifikát a široké využitie na najprestížnejších pretekoch sveta – Formula 1, MotoGP, NASCAR, IndyCar.

### Fakty a údaje
* **Dĺžka trate:** 5 513 m
* **Dĺžka pretekov:** 308,405 km
* **Počet kôl pretekov:** 56
* **Počet zákrut:** 20 (9 vpravo a 11 vľavo)
* **Šírka trate:** 15 m
* **Dĺžka najdlhšej roviny:** 1200 m
* **Rozdiel medzi štart. a cieľovou čiarou:** 323 m
* **Jazda na plný plyn:** 65 %

* **Traťový rekord:** 1:36,169 (206,374 km/h) - Charles Leclerc/Ferrari (2019)
* **Najrýchlejšie kolo kvalifikácie:** 1:32,029 (215,658 km/h) - Valtteri Bottas/Mercedes (2019)
* **Maximálna rýchlosť:** 337 km/h
* **Prvá GP:** 2012 víťaz Lewis Hamilton - McLaren MP4-27
* **Počet GP:** 13
* **Architekt:** Hermann Tilke v spolupráci s americkou firmou Miró Rivera Architects
* **Kapacita tribún:** 120 000

## Víťazi jednotlivých ročníkov

## Iné projekty

## Referencie

Kategória:Okruhy Formuly 1
Kategória:Motoršport v USA
Kategória:Austin (Texas)
Kreatínfosfátový člnok

**Kreatínfosfátový člnok** (tiež **kreatín/kreatínfosfátová dráha**, **Cr/CrP dráha**) je proces prenosu vysokoenergetických fosfátov vo svaloch z mitochondrie do cytoplazmy (sarkoplazmy) za účasti cytoplazmatických a mitochondriálnych izoenzýmov kreatínkinázy a ADP/ATP transportéra vo vnútornej mitochondriálnej membráne, pričom makroergický fosfát sa prenáša viazaný na kreatín vo forme kreatínfosfátu.

Z Einsteinovej-Stokesovej rovnice pre difúzny koeficient vyplýva, že difúzny koeficient *D*i klesá so vzrastajúcim polomerom i-tej častice *r*i*.* Dôsledkom je, že väčšie častice pomalšie difundujú priestorom. Kreatínfosfátový člnok pomáha obchádzať tieto termodynamické obmedzenia difúzie tým, že makroergický fosfát neprenáša vo forme ATP z matrixu mitochondrie do cytozolu, ale vo forme kreatínfosfátu, ktorý je schopný na mieste spotreby ATP regenerovať ATP. Deje sa to pomocou dvoch izoenzýmov kreatínkinázy: v medzimembránovom priestore mitochondrií sa nachádza mitochondriálna kreatínkináza (mtCK, ang. *mitochondrial creatine kinase*), ktorá ATP, ktoré sa do medzimembránového priestoru dostalo pomocou ADP/ATP translokázy, premieňa na ADP a fosfát, ktoré sa následne dostávajú ADP/ATP translokázou a prenášačom fosfátu do matrixu mitochondrie.

Kreatínfosfát, ktorý má výrazne nižšiu molárnu hmotnosť ako ATP, a preto aj výrazne vyšší difúzny koeficient ako ATP, sa rýchlo dostáva z medzimembránového priestoru mitochondrií do cytoplazmy k svalovým vláknam, pri ktorých sa nachádza cytoplazmatická kreatínkináza (cytCK, ang. *cytoplasmatic creatine kinase*), ktorá naopak premieňa kreatínfosfát na kreatín a ATP za spotreby ADP.

## Referencie

## Pozri aj
* Kreatín
* Kreatínfosfát
* Kreatínkináza
* ADP/ATP translokáza
* Prenášač fosfátu
* Difúzny koeficinet

Kategória:Biochemikálie
Kategória:Mitochondrie
Kategória:Svaly
František Esterházi (1715 – 1785)

**František Esterházi** (niekedy: **František III. Esterházi**; ; * 19. september 1715† 7. november 1785) bol uhorský šľachtic (gróf) a hodnostár: mosoňský župan (1760 až 1770) a chorvátsky bán v rokoch 1783 až 1785. Pochádzal z fraknovskej (forchtenauskej) vetvy šľachtického rodu Esterháziovcov, bol zakladateľom tzv. bernolákovskej (čeklískej) vetvy fraknovskej línie rodu. Podporoval rozvoj manufaktúr na území západného Slovenska. Bol vyznamenaný veľkokrížom Radu svätého Štefana a Radom zlatého rúna (1771).

## Život
Otec František bol boršodským županom a kráľovským pokladníkom. Jeho matka Sidónia pochádzala z rodu Pálfiovcov. Mal šesť bratov. Karol a Ján pôsobili ako vyslanci v zahraničí (Veľká Británia, Francúzsko, Portugalsko a Poľsko) a osem sestier.  Po otcovi zdedil šintavské panstvo.
vľavo|náhľad|Portrét z roku 1770
Po štúdiách pôsobil v armáde, krajinskej a stoličnej správe. Bol postupne menovaný miestodržiteľským radcom, prísediacim sedmipanskej tabule, skutočným tajným radcom, kráľovským komorníkom, taverníkom, generálnym poľným maršalom a veliacim generálom zadunajských vojsk. V rokoch 1760 až 1770 bol mosoňským županom, v roku 1766 uhorským kancelárom a v rokoch 1783 až 1785 chorvátskym bánom.

Patril k odporcom urbárskej reformy Márie Terézie i reforiem Jozefa II. Staval sa na obranu šľachtických výsad a výsad Katolíckej cirkvi. Na svojich panstvách podporoval zakladanie manufaktúr. V rokoch 1766 až 1772 existovala v Bernolákove manufaktúra na kartún. V roku 1771 založil manufaktúru na výrobu hodvábnej priadze v Tomášikove. Na majetku v Senci poskytol budovu pre Collegium oeconomicum. Nechal barokovo prestavať rodový kaštieľ v Bernolákove a vybudoval v ňom veľkú knižnicu.

## Referencie

## Ďalšia literatúra
* 

## Iné projekty

Kategória:Osobnosti z Pápy
František
Kategória:Nositelia rakúskeho Rádu zlatého rúna
Kategória:Chorvátski báni
Kategória:Uhorskí šľachtici
Kategória:Nositelia Kráľovského uhorského radu sv. Štefana
Kategória:Cisárski komorníci
Druhá vláda Andreja Babiša

náhľad|280x280bod|Premiér Babiš s členmi svojej vlády
**Druhá vláda Andreja Babiša** bola vláda Českej republiky menšinového charakteru, vedená premiérom Andrejom Babišom. Vládla v rokoch 20182021. Vymenovaná bola 27. júna 2018 a dôveru Poslaneckej snemovne získala 12. júla 2018. Za bolo 105 a proti 91 poslancov.      

Túto vládu tvorili politické strany ANO a ČSSD. Obe strany uzavreli 10. júla 2018 koaličnú zmluvu. V ten istý deň bola tiež podpísaná dohoda medzi hnutím ANO a KSČM. Na základe tejto dohody tak KSČM podporilo hlasovanie o dôvere vláde a nevyvolalo hlasovanie o nedôvere. Na oplátku vláda splnila niektoré programové body komunistov. V apríli 2021 však tento „toleranční patent“ prestal platiť.

## Legitimita vlády
Na základe výsledkov volieb v roku 2017 koaličné strany ANO a ČSSD disponujú 93 mandátmi (78+15). Pri hlasovaní o dôvere vládu podporilo aj 14 poslancov z KSČM.

## Referencie

Babiš
Kategória:2018 v Česku
Kategória:2019 v Česku
Kategória:2020 v Česku
Kategória:2021 v Česku
Milenci

**Milenci** môžu byť:

* jednotné číslo slova milenec, pozri pod milovanie
* francúzsky film z roku 2020, pozri pod Milenci (film z roku 2020)
* francúzsko-americký film z roku 2008, pozri pod Milenci (film z roku 2008)
* francúzsky film z roku 1999, pozri pod Milenci (film z roku 1999)
* španielsky film z roku 1991, pozri pod Milenci (film z roku 1991)
* francúzsky film z roku 1958, pozri pod Milenci (film z roku 1958)

## Iné projekty
Substrátová fosforylácia

**Substrátová fosforylácia** (tiež  **fosforylácia na substrátovej úrovni**, **anaeróbna fosforylácia**) je tvorba adenozíntrifosfátu (ATP) prenosom anorganického fosfátu alebo esterovo viazaného fosfátu na adenozíndifosfát (ADP). Substrátová fosforylácia sa jediným zdrojom ATP pri anaeróbnej glykolýze a je teda jediným zdrojom energie (ATP) pri nedostatku kyslíka v tkanive. Substrátová fosforylácia sa líši do fotofosforylácie a oxidačnej fosforylácie tým, že nie je napojená na biologické membrány a prebieha v protoplazmatických fázach bunkových kompartmentov. Katalyzujú ju enzýmy voľne rozpustené v protoplazmatickom kompartmente. Substrátová fosforylácia sa líši do fotofosforylácie a oxidačnej fosforylácie ďalej tým, že nie je naúpojená na transmembránový potenciál a na jej fungovanie nie je potrebná protónmitívna sila.

V glykolýze, v kroku katalyzovanom fosfoglycerátkinázou, sa prenáša vysokoenergetický fosfát z 1,3-bisfosfoglycerátu na ADP za vzniku ATP a 3-fosfoglycerátu. V poslednom kroku glykolýzy katalytovanom pyruvátkinázou, sa makroergický fosfát prenáša z fosforenolpyruvátu na ADP za vniku ATP.

V Krebsovom cykle v kroku katalyzovanom sukcinyl-CoA-syntetázou sa anorganický fosfát viaže na guanozíndifosfát (GDP) za tvorby guanozíntrifosfátu (GTP). Voľnú energiu dodáva hydrolýza tioesterovej väzby sukcinylkoenzýmu A, z ktorého vzniká sukcinát.

## Referencie

## Pozri aj
* oxidačná fosforylácia
* fotofosforylácia
* glykolýza
* Krebsov cyklus

Kategória:Biochemické reakcie
Kategória:Chemické reakcie
Kategória:Látková premena
Kategória:Fosfor
Biofyzikálna chémia

**Biofyzikálna chémia** je interdisciplinárny odbor chémie, ktorý sa zaoberá aplikáciou fyzikálnej chémie pri riešení biologických problémov. Biofyzikálna chémia proskytuje zovšeobecňujúci pohľad na široké biologické poznatky. Biofyzikálna chémia sa zaoberá:

* priestorovým usporiadaním biopolymérov (Röntgenová štruktúrna analýza proteínov, nukleových kyselín, nukleoproteínov), 
* termodynamikou živých sústav: živé sústavy sú disipatívne štruktúry, pre ktoré platia zákony nerovnovážnej termodynamiky,
* kinetikou enzymatických reakcií, inhibítormi enzýmov a liečivami a ich fyzikálno-chemický popis príslušnými veličinami,
* farmakokinetikou, ako vedou, ktorá definuje veličiny pre liečivá, ktoré opisujú jeho osud v organizme od podania po vylúčenie,
* spektroskopické techniky v biologických aplikáciách, pričom sa využívajú poznatky rutinne využívané v rôznych odboroch chémie na pozorovanie, opis a dôkazy existencie javov v biologických sústavách,
* rádiometrické metódy v biologických aplikáciách, ktoré využívajú poznatky jadrovej chémie na monitorovanie biologických dejov pomocou nestabilných izotopov,
* bioenergetikou ako vedou, ktorá sa zaoberá premenami rôznych foriem energie v biologických sústavách,
* fyzikálno-chemickými dejmi na biologických membránach a štruktúrou a vlastnosťami biologických membrán z fyzikálneho hľadiska,
* polyelektrolytmi (ako je DNA, RNA, proteíny), ktoré obsahujú amfiprotné funkčné skupiny schopné prechodne viazať protón.

Biofyzikálna chémia je tiež magisterský študijný program často vyučovaný na katedrách fyzikálnej chémie prírodovedeckých fakúlt.

## Referencie

## Pozri aj
* biochémia
* fyzikálna chémia
* farmakokinetika
* biofyzika
* bioenergetika
* enzýmová kinetika

## Externé odkazy
* Študijný program Biofyzikálna chémia

Kategória:Chémia
Kategória:Biofyzika
Jozef Naďšándor

**Jozef Naďšándor** (iné mená: **Jozef Nagy-Sándor**; ; * 17. október 1804, Veľký Varadín, Uhorsko† 6. október 1849, Arad, Uhorsko) bol maďarský generál, vodca honvédskych vojsk počas revolúcie v rokoch 1848/49, jeden z tzv. trinástich „aradských mučeníkov“. 

Jeho meno nesie niekoľko škôl a ulíc v Maďarsku.

## Životopis
Narodil sa v roku 1804 vo Veľkom Varadíne, do chudobnej katolíckej šľachtickej rodiny, ako syn advokáta Józsefa Sándora a Jozefy Tatzelovej. Od roku 1823 slúžil v cisárskej armáde. V roku 1844 odišiel ako husársky kapitán pre chorobu do dôchodku, no už v roku 1848 vstúpil do služieb uhorskej revolúcie a bol menovaný za veliteľa peštianskej jazdeckej národnej gardy. So svojím tímom úspešne bojoval proti cisárskym vojskám v bitke pri Torontále a v októbri až decembri úspešne zabránil rakúskym posádkam v Arade a Temešvári v priblížení sa. 31. októbra 1848 bol menovaný za podplukovníka.

vľavo|náhľad|Reliéf na podstavci Sochy slobody v Arade
V januári 1849 sa zúčastnil útoku na Pančevo po boku generálporučíka Ernőa Kissa. Neskôr v hodnosti plukovníka velil v III. armádnom zbore Jánosa Damjanicha. Vo zbore sa vyznamenal ako veliteľ jednej z jazdeckých brigád v bitkách pri Szolnoku, Tápióbicske, Išasegu a Vacove. Za tento vojenský úspech pri Szolnoku mu bol udelený Vojenský rad za zásluhy. Na území dnešného Slovenska sa zúčastnil napríklad bitky pri Tekovských Lužanoch (19. apríl) a bitky pri Pate (16. až 19. jún). V tom čase bol povýšený na generála. V tábore Artúra Görgeia sa ako veliteľ I. zboru zúčastnil obliehania Budína a jeho armáda bola medzi prvými, ktoré vstúpili do obliehaného hradu. Nepatril medzi vyšších dôstojníkov podporujúcich Görgeya a po obliehaní Budína upozornil Lajosa Kossutha, aby na Görgeya dohliadal. Ako zadný voj sa zúčastnil viacerých bitiek pri Ószőny. Po prechode cez Tokaj kryl krídlo armády pochodujúcej na juh, keď sa pri Debrecíne stretol so šesťnásobne prevyšujúcou cárskou armádou, ktorou bol porazený. Vo Varadíne sa opäť pripojil ku Görgeyovi.

[náhľad|[János Thorma, *Aradský mučeníci*, olej na plátne, medzi 1893 a 1896, dnes Thorma János Múzeum, Kiskunhalas, Maďarsko]]
9. augusta 1849 odišiel do Aradu a so zvyškami svojej armády sa pripravoval na stret so Franzom von Schlikom, ale Görgeyho rozkaz mu v tom zabránil a nasledoval Görgeya do Világošu. Po bitke pri Vilagoši ho cisársky mimoriadny súd odsúdil na trest smrti obesením na hrade v Arade. 6. októbra 1849 bol ako piaty z trinástich odsúdených „aradských mučeníkov“ popravený.

## Referencie

## Iné projekty

Kategória:Popravení obesením
Kategória:Uhorskí šľachtici
Kategória:Uhorské vojenské osobnosti
Kategória:Maďarské vojenské osobnosti
Mlynský potok (prítok Handlovky)

**Mlynský potok** je vodný tok v Kremnických vrchoch a v Hornonitrianskej kotline na území okresu Prievidza. Je to pravostranný prítok Handlovky v povodí Nitry s dĺžkou približne 4 km a je tokom V. rádu. 

## Priebeh toku
Potok pramení na západnom okraji Kremnických vrchov a ich geomorfologického podcelku Kunešovská hornatina, na západných svahoch Havranej skaly (), v nadmorskej výške približne  Prameň sa nachádza v lesnom poraste pod hrebeňom, v závere malej doliny, odkiaľ tečie severozápadným smerom. Zakrátko opúšťa Kunešovskú hornatinu patriacu do Kremnických vrchov a vteká do Handlovskej kotliny na východnom okraji Hornonitrianskej kotliny. Priberá významný pravostranný prítok spod hrebeňa v okolí Havranej skaly a pokračuje popod Henčelov vrch. Priberá menší ľavostranný prítok a stáča sa na sever, priberajúc ďalšie menšie prítoky. Po ďalšom pravostrannom prítoku sa stáča na severozápad a onedlho priberá svoj najvýznamnejší, ľavostranný prítok spod Vysokej hory () a dvojicu menších potokov. Popod Kopček smeruje k mestu Handlová, pred ktorým priberá menší ľavostranný potok a točí sa viac na západ. V intraviláne podteká železničnú trať Handlová – Horná Štubňa, onedlho aj hlavnú cestu I/9. V závere svojho toku sa stáča na severozápad a v nadmorskej výške približne  sa ako pravostranný prítok vlieva do Handlovky, prítoku rieky Nitry. Potok patrí do širšieho povodia rieky Váh. 

Potok pramení a preteká iba katastrálnym územím mesta Handlová v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Kremnické vrchy, Kunešovská hornatina
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kremnických vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Handlová
Račí potok (prítok Handlovky)

**Račí potok** je vodný tok v Hornonitrianskej kotline na území okresu Prievidza. Je to ľavostranný prítok Handlovky v povodí rieky Nitry s dĺžkou približne 4,5 km a je tokom V. rádu. 

## Priebeh toku
Potok pramení na okraji Handlovskej kotliny, geomorfologického podcelku Hornonitrianskej kotliny, na juhozápadnom úbočí Malého Griča (), v nadmorskej výške približne  Prameň sa nachádza v lesnom poraste v závere malej doliny, v lokalite Holý vrch, odkiaľ tečie východným smerom. Na hornom toku nemá významnejšie prítoky a pozvoľna klesá depresiou medzi Malým () a Veľkým Gričom (). V strednej časti priberá významný pravostranný prítok z oblasti Prepadliská a na okraji intravilánu Handlovej aj ľavostranný zo svahov Malého Griča (). Pokračuje miestnou časťou Banícka kolónia, kde sa dočasne stáča na severovýchod a pokračuje do centra. Na dolnom toku však už tečie podpovrchovo, zatrubená podzemím. Podteká železničnú trať Prievidza – Horná Štubňa, park i obývanú zónu, no tiež hlavnú cestu I/9. Neďaleko kruhového objazdu sa v nadmorskej výške približne  vlieva ako ľavostranný prítok do Handlovky, prítoku rieky Nitry. Potok patrí do širšieho povodia rieky Váh. 

Potok pramení a preteká iba katastrálnym územím mesta Handlová v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Handlová
Las Vegas Strip Circuit

**Las Vegas Strip Circuit** je mestský pretekársky okruh nachádzajúci sa v meste Las Vegas, Nevada, USA. Bol špeciálne navrhnutý pre účely Formuly 1 a od svojho debutu v sezóne 2023 hostí **Veľkú cenu Las Vegas**. Okruh vedie aj po slávnej bulvári Las Vegas Strip, čím poskytuje jedinečný vizuálny zážitok vďaka ikonickým hotelom, kasínam a svetelnej výzdobe. Preteky sa konajú v noci, čo umocňuje zážitok atmosféry Las Vegas.

### Fakty a údaje

* **Dĺžka trate:** 6 201 m
* **Dĺžka pretekov:** 305,879 km
* **Počet kôl pretekov:** 71
* **Počet zákrut:** 17 (6 vpravo a 11 vľavo)
* **Šírka trate:** 12 – 15 m
* **Dĺžka najdlhšej rovinky:** 1 900 m
* **Rozdiel medzi štart. a cieľovou čiarou:** 110 m
* **Jazda na plný plyn:** 78 %
* **Traťový rekord:** 1:33,365 (239,100 km/h) – Max Verstappen/Red Bull (2025)
* **Najrýchlejšie kolo kvalifikácie:** 1:32,312 (241,827 km/h) - George Russell/Mercedes (2024)
* **Maximálna rýchlosť:** 352 km/h
* **Prvá GP:** 2023 víťaz Max Verstappen – Red Bull RB19
* **Počet GP:** 3
* **Architekt:** Tilke Engineers & Architects
* **Kapacita tribún:** 105 000

## Víťazi jednotlivých ročníkov

## Referencie

## Iné projekty

Kategória:Okruhy Formuly 1
Kategória:Motoršport v USA
Kategória:Šport v Las Vegas
Kategória:Stavby v Las Vegas
Lusail International Circuit

**Lusail International Circuit** (tiež známy ako **Losail International Circuit**) je moderný motoristický okruh nachádzajúci sa neďaleko mesta Al Daayen, približne 30 kilometrov severne od hlavného mesta Dauha, v Katare. Bol otvorený v roku 2004 a pôvodne bol postavený pre podujatia MotoGP. V roku 2021 sa okruh narýchlo pridal do kalendára Formuly 1 kvôli zrušeniu niektorých podujatí počas pandémie Covid-19.

### Fakty a údaje

* **Dĺžka trate:** 5 419 m
* **Dĺžka pretekov:** 308,611 km
* **Počet kôl pretekov:** 57
* **Počet zákrut:** 16 (10 vpravo a 6 vľavo)
* **Šírka trate:** 12 m
* **Dĺžka najdlhšej rovinky:** 1 068 m
* **Rozdiel medzi štart. a cieľovou čiarou:** 200 m
* **Jazda na plný plyn:** 71 %
* **Traťový rekord:** 1:22,384 (236,798 km/h) – Lando Norris/McLaren (2024)
* **Najrýchlejšie kolo kvalifikácie:** 1:19,387 (245,737 km/h) - Oscar Piastri/McLaren (2025)
* **Maximálna rýchlosť:** 351 km/h
* **Prvá GP:** 2021 víťaz Lewis Hamilton – F1 W12 E Performance
* **Počet GP:** 4
* **Architekt:** Tilke Engineers & Architects
* **Kapacita tribún:** 50 000

## Víťazi jednotlivých ročníkov

## Referencie

## Iné projekty

Kategória:Šport v Katare
Kategória:Okruhy Formuly 1
Kategória:Okruhy MotoGP
Suská diecéza

**Suská diecéza** () je diecéza rímskokatolíckej cirkvi v Taliansku so sídlom v meste Susa.

## História
Diecéza Susa vznikla z oslobodeného opátstva *San Giusto di Susa*, založeného v roku 1200. Bola založená 3. augusta 1772 pápežom Klementom XIV. apoštolskou konštitúciou *Quod nobis* z územia postúpeného Turínskej arcidiecéze a zaradená pod jej jurisdikciu ako sufragánna diecéza. V roku 1803 bola diecéza Susa rozpustená a územie bolo začlenené do Turínskej arcidiecézy. 17. júla 1817 bola diecéza Susa znovuzriadená pápežom Piom VII. apoštolskou konštitúciou *Beati Petri*.

## Súčasnosť
Dňa 19. februára 2022 pápež František vydal dekrét o zjednotení Turínskej arcidiecézy in persona episcopi s diecézou Susa. Turínsky arcibiskup Roberto Repole v deň vymenovania za kardinála, bol v rovnakom čase vymenovaný aj za diecézneho biskupa diecézy Susa.

## Biskupi z diecézy Susa
* Giuseppe Francesco Maria Ferraris da Genola, 17781800
* Giuseppe Prin, 18171822
* Francesco Vincenzo Lombard, 18241830
* Pietro Antonio Cirio, 18321838
* Pio Vincenzo Forzani, 18391844
* Giovanni Antonio Odone, 18451866
* Federico Mascaretti OCarm, 18721877
* Edoardo Giuseppe Rosaz, 18771903
* Carlo Marozio, 19031910
* Giuseppe Castelli, 19111920
* Umberto Rossi, 19211932
* Umberto Ugliengo, 19321953
* Giovanni Giorgis, 19531954
* Giuseppe Garneri, 19541978
* Vittorio Bernardetto, 19782000
* Alfonso Badini Confalonieri, 20002019
* Roberto Repole od roku 2022

## Referencie

## Iné projekty

## Zdroj

Kategória:Rímskokatolícke diecézy v Taliansku
Anorganická pyrofosfatáza

[náhľad|Kryštálová štruktúra rozpustnej anorganickej pyrofosfatázy (PF00719) izolovanej z ''[Thermococcus litoralis*, PDB: 2PRD.]]
*'Anorganická pyrofosfatáza*' je [[enzým]], ktorý [[Hydrolýza|hydrolyzuje]] anorganický [[pyrofosfát]] (PP<sub>i</sub>) na dva anorganické [[Ortofosfát|ortofosfáty]] P<sub>i</sub> za štiepenia [[Makroergická väzba|makroergickej väzby]]:

PP<sub>i</sub> *+* H<sub>2</sub>O *→* P<sub>i</sub> + P<sub>i</sub> Δ&nbsp;*Go´=&nbsp;–&nbsp;*19,2*&nbsp;*kJ/mol

Ide o [[Nevratná reakcia|nevratnú reakciu]], ktorej úlohou je odčerpávať z [[Reakčná zmes|reakčnej zmesi]] vznikajúci [[pyrofosfát]] (PP<sub>i</sub>) a posúvať reakciu podľa [[LeChatelierov princíp|LeChatelierovho princípu]] smerom ku [[Produkt (chémia)|produktom]]. Aktivitu [[Enzým|enzýmu]] zvyšuje prítomnosť [[Horčík|horečnatých]] [[Dikatión|dikatiónov]] v [[Reakčné prostredie|reakčnom prostredí]]. [[Laboratórium|Laboratórne]] sa využíva pri *in vitro'' transkripcii DNA polymerázovej reakcii na prevenciu akumulácie pyrofosfátu.

Tento enzým je homodimér. Pozostáva z dvoch identických podjednotiek s hmotnosťou 32 kDa.

## Referencie

Kategória:Bielkoviny
Kategória:Hydrolázy
Kategória:Enzýmy
Nukleoziddifosfátkináza

**Nukleoziddifosfátkináza** je transferáza, kináza, ktorá umožňuje vzájomnú premenu nukleozidtrifosfátov (NTP). Je charakteristická svojou nízkou substrátovou špecifitou, preto môže katalyzovať fosforyláciu akéhokoľvek ribonukleoziddifosfátu, resp. deoxyribonukleoziddifosfátu na ribonuklozidtrifosfát, či deoxyribonuklozidtrifosfát, ktoré sú potrebné pri syntéze RNA pri transkripcii v jadre bunke alebo pri replikácii DNA v S fáze bunkového cyklu. Zmena Gibbsovej energie tejto reakcie je blízka nule, preto je rovnováha tejto reakcie posúvaná na stranu produktov odčerpávaním produktov nukleoziddifosfátkinázovej reakcie následnou reakciou katalyzovanou DNA polymerázou alebo RNA polymerázou podľa LeChatelierovho princípu.

ATP + NDP ↔ ADP + NTP Δ*G&nbsp;*=*&nbsp;*0*&nbsp;*kJ/mol

ATP + UDP ↔ ADP + UTP (uridíntrifosfát)

ATP + GDP ↔ ADP + GTP (guanozíntrifosfát)

ATP + CDP ↔ ADP + CTP (cytidíntrifosfát)

Nukleoziddifosfátkináza má význam v citrátovom cykle, pretože premieňa GTP vzniknutý substrátovou fosforyláciou katalyzovanou sukcinylkoenzým-A-syntetázou na ATP.

## Referencie

## Pozri aj
* nukleozidmonofosfátkináza
* adenylátkináza
* anorganická pyrofosfatáza
* citrátový cyklus

Kategória:Transferázy
Kategória:Kinázy
Kategória:Enzýmy
Veľká cena Miami 2024

**Veľká cena Miami 2024** (angl. *Formula 1 Crypto.com Miami Grand Prix 2024*) sa uskutočnila 5. mája 2024 na pretekárskom okruhu Miami International Autodrome v Miami v USA. Bola to šiesta veľká cena sezóny 2024 Majstrovstiev sveta Formuly 1.

## Kvalifikácia šprintu

## Šprint

## Kvalifikácia

## Preteky

## Priebežné poradie šampionátu
**Poradie šampionátu jazdcov (Top 5)**

**Poradie o Pohár konštruktérov (Top 5)**

## Referencie

Kategória:Veľká cena Miami
Kategória:Formula 1 v roku 2024
Kategória:2024 v USA
Turistická značkovaná trasa číslo 8583

**Turistická značkovaná trasa číslo 8583** je žltá trasa v Strážovských vrchoch. Vedie z Ladiec do Košeckého Rovného a je dlhá 18,2 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

8583
8583
Adenylátkináza

**Adenylátkináza** (tiež **myokináza**, **adenylkináza**, **ATP:AMP-fosfotransferáza**, **5'-AMP-kináza, AMP-kináza,** **EC 2.7.4.3**) je transferáza, ktorá je lokalizovaná v medzimembránovom priestore mitochondrií väčšiny buniek, kde umožňuje čerpať zvyškovú voľnú energiu uloženú v ADP na resyntézu ATP, ktorý je potrebný na svalovú prácu a tvorbu transmembránového potenciálu: 

ADP + ADP ↔  ATP + AMP Δ*G&nbsp;*=*&nbsp;*0 kJ/mol

## Osud AMP

### Podpora tvorby ATP
Za vysokej spotreby ATP dochádza ku hromadeniu AMP, ktorý slúži ako alosterický signál na zvýšenie produkcie ATP inými spôsobmi (glykogenolýzou a glykolýzou). AMP aktivuje proteínkinázu závislú na AMP (AMPK, AMP-dependentná proteínkináza), ktorá aktivuje kľúčové enzýmy intermediárneho metabolizmu, čím sa aktivujú katabolické dráhy vedúce na vznik ATP a inhibujú sa anabolické a endergonické procesy, ktoré spotrebúvajú ATP. 

V pečeni AMPK stimuluje β-oxidáciu a ketogenézu počas vysokej spotreby ATP. AMPK inhibuje syntézu mastných kyselín inaktiváciou acetylkoenzým-A-karboxylázy. Vo svaloch AMPK aktivuje utilizáciu glukózy z krvnej cirkulácie do svalových buniek aktiváiou glukózového transportéra GLUT-4. AMPK vo svaloch inhibuje glykogenézu (tvorbu glykogénu) počas vysokej spotreby ATP.
vpravo|bezrámu

### Odbúravanie AMP
Hromadiace sa AMP potom vstupuje do cyklu purínových nukleotidov, kde sa degraduje deamináciou na inozínmonofosfát (IMP), čo je z hľadiska adenylátkinázovej reakcie len odčerpanie produktu podľa LeChatelierovho princípu, čo posunie rovnováhu adenylátkinázovej reakcie smerom ku vyššej tvorbe ATP.

## Štruktúra adenylátcyklázy
Štruktúru adenylátcyklázy študoval Georg Schulz z Inštitútu organickej chémie a biochémie vo Freiburgu v Nemecku pomocou RTG štruktúrnej analýzy. Georg Schulz kryštalizoval adreenylátcyklázu z baktérie Escherichia coli samotnú a v komplexe s naviazanou bisubstrátovou modelovou zlúčeninou Ap5A, čo je AMP kovalentne prepojené s ATP piatimi fosfátmi: adenozín-O-P-O-P-O-P-O-P-O-P-O-adenozín. Táto látka je inhibítor enzýmu adenylátcyklázy, ktorá sa viaže na adenylátcyklázu pevne. Schulz pozovnal tieto dve kryštálové štruktúry a zistil, že enzým bez naviazaného Ap5A má výrazne inú konformáciu ako enzým s naviazaným Ap5A. Adenylátkináza dokonca substrát tesne obkolesuje, čím zabraňuje prítoku vody, ktorá by spôsobila hydrolýzu namiesto žiadaného presunu makroergického fosfátu.

## Referencie

## Pozri aj
* substrátová fosforylácia
* fosforylácia
* AMPK
* cyklus purínových nukleotidov

## Externé odkazy
* Metabolické premeny glukózy

Kategória:Transferázy
Kategória:Bunkové dýchanie
Štefan Klimo

JUDr. **Štefan Klimo** (* 1. november 1919, Zvolen – † 5. január 2000, Bratislava) bol slovenský dirigent a zbormajster.

## Životopis
Narodil sa v rodine organizátora robotníckych spevokolov, Jána Klima. Od roku 1923 bývali v Bratislave. V rokoch 1930 až 1938 študoval na Štátnom reálnom gymnáziu v Bratislave. Spieval tiež v zbore Tatran. Ako 15-ročný v zbore zastupoval dirigenta. Od roku 1938 študoval hru na klavíri a zároveň právo (na otcovu žiadosť). Právo zakončil v roku 1943 doktorátom. V rokoch 1946 až 1951 dirigoval zbor Tatran.

Od roku 1951 pôsobil v Umeleckom súbore Lúčnica. Bol dirigentom a umeleckým vedúcim Speváckeho zboru Lúčnica. V období 1956 – 1978 aj umeleckým riaditeľom Lúčnice. Pod jeho vedením sa Spevácky zbor Lúčnica „osvedčil v interpretácii pôvodnej, folklórom inšpirovanej a súčasnej zborovej tvorby. Zameral sa aj na prednes vokálnej polyfónie. Logickým výsledkom tohto umeleckého smerovania bola účasť a ocenenia speváckeho zboru Lúčnice na domácich a zahraničných súťažiach. Týmito cenami sa zbor zaradil medzi najvýznamnejšie telesá v kontexte európskeho a svetového zborového umenia“. Pod Klimovým vedením zbor pre Československý rozhlas nahral vyše 250 skladieb. Vyhľadával tiež poéziu na zhudobnenie pre slovenských a českých skladateľov.

V rokoch 1955 až 1958 vyštudoval zborové dirigovanie na Vysokej škole múzických umení. Jeho pedagógmi boli Ján Strelec a Juraj Haluzický. Po odchode z Lúčnice v roku 1983 pracoval v rokoch 1982 až 1985 ako hlavný zbormajster Slovenského filharmonického zboru. V rokoch 1983 (prípadne 1985) až 1989 viedol tiež spevácky zbor SĽUKu.

V rokoch 1972 až 1974 a 1978 až 1978 bol vedúcim tajomníkom Zväzu slovenských skladateľov. V období 1976 až 1978 pracoval tiež ako externý pedagóg zborového spevu a zborového dirigovania na Konzervatóriu v Bratislave.

6. decembra 2009 sa uskutočnil koncert *Hommage à Štefan Klimo*. Vo Veľkom koncertnom štúdiu Slovenského rozhlasu v Bratislave si Lúčnica pripomenula svojho umeleckého vedúceho a dirigenta. Na koncerte zazneli aj Klimove skladby *Trávnice* pre ženský zbor a *Za tou mojou milou* pre mužský zbor. Koncert dirigovala súčasná umelecká vedúca a dirigentka Speváckeho zboru Lúčnica Elena Matušová).

## Ocenenia
* Cena Nadácie Tatra banky za umenie (2004, in memoriam) „za mimoriadny celoživotný prínos do slovenskej kultúry“
* Cena Zväzu slovenských skladateľov (1976)
* Cena Frica Kafendu (1969) „a vynikajúcu nahrávku gramoplatní zo slovenskej zborovej tvorby a za zborový koncert pri príležitosti 20. výročia založenia Lúčnice“
* Zaslúžilý umelec (1968)

## Referencie

## Externé odkazy
* Štefan Klimo na webe Hudobného centra

Kategória:Osobnosti zo Zvolena
Kategória:Absolventi Vysokej školy múzických umení
Kategória:Slovenskí dirigenti
Kategória:Slovenskí zbormajstri
Kategória:Lúčnica
Kategória:SĽUK
Kategória:Laureáti Ceny Frica Kafendu
Kategória:Česko-slovenskí zaslúžilí umelci
Lóve 2

***Lóve 2*** je slovenský film režiséra Jakuba Kronera, natočený v roku 2024.

Ide o pokračovanie filmu *[[Lóve (film)|Lóve]]* z roku 2011 s rovnakým obsadením hlavných úloh. Film mal premiéru 13. októbra 2024, na trináste výročie uvedenia prvého filmu.

Titulnú pieseň „Údolie tieňov“ naspievala Tina.

## Obsadenie
* Michal Nemtuda – Maťo
* Kristína Svarinská – Veronika
* Jakub Gogál – Tomáš
* Saranyoo Prachakit
* Bella Boonsang – Lily
* Dušan Cinkota – Boris
* Gregor Hološka
* Vladimír Fudrík
* Tina – Sandra
* Alexander Bárta
* Daniel Fischer
* Separ
* Zuzana Porubjaková – Peťa
* Jana Kolesárová
* Samuel Spišák – Pedro Hrky

## Tvorcovia
* Jakub Kroner – scenár a réžia
* Adriana Kronerová – producent
* Mário Ondriš – kamera
* Michal Kondrla – strih
* Erik Ivančík – architekt
* Sandra Žigová – kostýmy
* Lukáš Kasperzyk – zvuk
* Lukáš Kobela, Jureš Fallgrapp, Jimmy Pé – hudba

## Referencie

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2024
Kategória:Slovenské filmy
Vox papuli

***Vox papuli*** bola televízna relácia, ktorú vysielala TV Markíza od septembra 2003 v zoskupení Štefan Skrúcaný, Miro Noga, Rasťo Piško a Zuzana Tlučková.

Relácia je nasledovníkom humoristických relácií *[[O 3 štart]]* a *[[Telecvoking]]* v rovnakom zoskupení. Názov relácie je parafráza na „vox populi“. Išlo o hranú skeč-show. Na rozdiel od predchádzajúcich relácií, *Vox papuli* upustilo z javiska, teda príspevky sa natáčali už len v štúdiu, prípadne vonku.

## Účinkujúci
* Štefan Skrúcaný
* Miro Noga
* Rasťo Piško
* Zuzana Tlučková

## Tvorcovia
* Stanislav Gurka – réžia
* Stanislav Gurka, Rasťo Piško – scenár

## Referencie

## Externé odkazy
* 

Kategória:Televízne relácie TV Markíza
Kategória:Zábavné televízne programy
Knock Out

***Knock Out*** bola televízna relácia, ktorú vysielala TV Markíza v zoskupení Štefan Skrúcaný, Miro Noga, Rasťo Piško a Zuzana Tlučková.

Relácia je nasledovníkom humoristických relácií *[[Vox papuli]]*, *[[O 3 štart]]* a *[[Telecvoking]]* v rovnakom zoskupení.

## Účinkujúci
* Štefan Skrúcaný
* Miro Noga
* Rasťo Piško
* Zuzana Tlučková

## Tvorcovia
* Stanislav Gurka – réžia
* Stanislav Gurka, Rasťo Piško – námet a scenár
* Jaroslav Buček – dramaturg
* Petra Hüblová – asistent réžie
* Vojtech Vallo – asistent produkcie
* Juraj Petráň, Edita Botlíková – masky
* Dana Kubínyová, Eliška Petrovská – kostýmy
* Vladimír Murčo – rekvizity
* Peter Gajdoš, Tomáš Krchlík – zvuk
* Milan Kaliňák – strih
* Ľubica Illichová – pomocná réžia
* Miki Gucman – produkcia

## Externé odkazy
* 

Kategória:Televízne relácie TV Markíza
Kategória:Zábavné televízne programy
Laktárium

náhľad|Fľaše s odsatým materským mliekom, ktoré bude potrebné preložiť do vrecúšok a zmraziť pre darovanie
náhľad|Mrazené vrecká s odsávaným materským mliekom, ktoré sú pripravené pre darovanie

**Laktárium** alebo **banka materského mlieka** je služba, ktorá zhromažďuje, selektuje, spracováva, pasterizuje a vydáva na lekársky predpis materské mlieko darované dojčiacimi matkami, ktoré nie sú biologicky príbuzné s dieťaťom, ktorému je poskytnuté. Počas minimálne prvých 6 mesiacov života je optimálnou výživou pre novorodencov materské mlieko.  Pre ženy, ktoré nie sú schopné dojčiť alebo produkovať dostatok mlieka, môže byť pasterizované darcovské materské mlieko účinným spôsobom kŕmenia. Materské mlieko dodávané inou ženou ako matkou dieťaťa, ktoré nie je pasterizované, sa spája s rizikom prenosu baktérií a vírusov z darkyne na dieťa a nepovažuje sa za bezpečnú alternatívu. Ak nie je k dispozícii pasterizované materské mlieko darkyne, ako druhá alternatíva sa odporúča komerčná umelá výživa.

Banky materského mlieka môžu ponúknuť riešenie matkám, ktoré nemôžu dodávať vlastné materské mlieko svojmu dieťaťu z dôvodov, ako je napríklad riziko nákazy dieťaťom chorobami a infekciami od matky s určitými chorobami alebo keď je dieťa pre nízku pôrodnú hmotnosť (a teda je ohrozené ochoreniami, ako je nekrotizujúca enterokolitída) hospitalizované pri narodení a matka si nemôže počas predĺženého pobytu zabezpečiť vlastné materské mlieko z dôvodov, akým je napríklad bydlisko ďaleko od nemocnice.

Dopyt po bankách materského mlieka a ich využívanie rastie. Medzinárodná iniciatíva pre banky mlieka (IMBI) bola založená na Medzinárodnom kongrese HMBANA v roku 2005. Zoznamuje 33 krajín s programami bánk mlieka. Svetová zdravotnícka organizácia (WHO) uvádza, že prvou alternatívou k situácii, keď biologická matka nemôže dojčiť, je použitie materského mlieka z iných zdrojov.

Hlavnou a zďaleka najväčšou skupinou konzumentov materského mlieka sú predčasne narodené deti. Túto formu mlieka môžu konzumovať aj dojčatá s gastrointestinálnymi poruchami alebo metabolickými poruchami. Ľudské materské mlieko slúži ako náhrada umelej výživy, keď si matka nemôže zabezpečiť vlastné mlieko. Ľudské materské mlieko sa môže podávať aj batoľatám a deťom so zdravotnými problémami, vrátane chemoterapie pri rakovine a poruchy rastu počas užívania umelej výživy.

## Referencie

## Zdroj

Kategória:Materstvo
Kategória:Prsník
Kategória:Neonatológia
Kategória:Mlieko
Kategória:Imunológia
Kategória:Dojčenie
Fyziologické zmeny po pôrode

**Fyziologické zmeny po pôrode** sú očakávané zmeny, ktoré sa vyskytujú v tele ženy po pôrode, počas šestonedelia. Tieto zmeny označujú počiatok návratu fyziológie do stavu pred tehotenstvom a začiatok dojčenia. Väčšinou sú tieto popôrodné zmeny normálne a možno ich prekonať liekmi a opatreniami na zvýšenie pohodlia, ale v niektorých situáciách sa môžu vyvinúť komplikácie. Popôrodné fyziologické zmeny sa môžu líšiť u žien rodiacich cisárskym rezom. Ďalšie popôrodné zmeny môžu naznačovať rozvoj komplikácií, ako napríklad popôrodné krvácanie, preplnené prsníky a popôrodné infekcie.

## Referencie

## Pozri aj
* popôrodná starostlivosť

## Zdroj

Kategória:Tehotenstvo
Kategória:Materstvo
Eddy Mitchell

**Eddy Mitchell** (* 3. júl 1942, Paríž) je francúzsky spevák a herec. Bol veľkým obdivovateľom herca Eddieho Constantina, ktorý ho inšpiroval k výberu umeleckého mena Eddy Mitchell.

## Životopis
Eddy Mitchell sa narodil v Paríži v roku 1942. Hneď po ukončení školy, založil skupinu Les Chaussettes noires, s ktorou okamžite spolupracoval Barclay. Po vojenskej službe sa Mitchell venoval sólovej kariére. Jeho prvý album „Eddy in London“ nahral Jimmy Page, budúci člen Led Zeppelin, a obsahuje coververzie Elvisa Presleyho, Genea Vincenta, Billa Halleyho a Eddyho Cochrana. V 70. rokoch Mitchell vytvoril viacero albumov, vrátane „On the Road to Memphis“ (1976) či „The Last Session“ (1977). Svoje 20. výročie kariéry oslávil albumom „Happy Birthday“ z roku 1980 a neskôr hral vo filme *Čistka* (1981) od Bertranda Taverniera. V 90. rokoch dosiahol veľké úspechy s filmami *La totale!* (1991) a *Le bonheur est dans le pré* (1995), za ktorý získal cenu César za najlepší herecký výkon vo vedľajšej úlohe. Od duetu Vieille canaille nahraného v roku 1987 so Sergom Gainsbourgom až po jeho angažovanosť v Restos du cour sa Mitchell stal populárnou osobnosťou francúzskeho rocku a variete. V 21. storočí účinkoval vo viacerých filmoch, vrátane *Tanguy* (2001), *Čarovný kolotoč* (2005), *Láska všetkými desiatimi* (2012) alebo *Stará garda* (2018).

## Filmografia (výber)
* 1964: *Honba za gitarami*
* 1980: *[[Girls (film z roku 1980)|Girls]]*
* 1980: *Je vais craquer*
* 1981: *Čistka*
* 1983: *Pozor! Je vaše žena jen vaše žena?*
* 1984: *Rozhodca*
* 1984: *Nočná návšteva*
* 1984: *Frankenstein 90*
* 1986: *La Galette du roi*
* 1986: *Okolo polnoci*
* 1986: *I Love You*
* 1990: *Promotion canapé*
* 1991: *Podčiarknuté, sčítané*
* 1991: *Jusqu'au bout du monde*
* 1994: *La Cité de la peur*
* 1998: *Pod pokličkou*
* 2001: *Tanguy*
* 2003: *Lovely Rita, sainte patronne des cas désespérés*
* 2003: *Les Clefs de bagnole*
* 2005: *Čarovný kolotoč*
* 2007: *Big City*
* 2012: *Láska všetkými desiatimi*
* 2018: *Stará garda*
* 2022: *Les Vieux Fourneaux 2 : Bons pour l'asile*

## Referencie

## Iné projekty

## Externé odkazy
* Oficiálny web 
* 
* 
* 
* 
* Eddy Mitchell v Discogs

Kategória:Francúzski speváci-skladatelia
Kategória:Francúzski filmoví herci
Kategória:Francúzski televízni herci
Kategória:Osobnosti z Paríža
Kategória:Francúzski rockoví speváci